Susan Strasberg

Susan Elizabeth Strasberg (født 22. mai 1938, død 21. januar 1999) var en amerikansk skuespillerinne. 
Hun var datter av Lee og Paula Strasberg som begge var aktive innen det amerikanske film- og teatermiljøet. 
Strasberg døde 60 år gammel av brystkreft.


== Barndom ==
Strasberg ble født 22. mai 1938 i New York. Hun var datter av Lee Strasberg, lederen for Actors Studio, og skuespillerinstruktøren Paula Strasberg. Hun hadde en yngre bror, John.


== Karriere ==
Strasberg hadde suksess med sine to første filmer, Spindelvev og Picnic i 1955. Hun ble nominert til BAFTA for rolletolkningen sin i sistnevnte. Samme året debuterte hun på Broadway i rollen som Anne Frank i teaterstykket Anne Franks dagbok. Hun vant Theatre World Award og ble nominert til Tony Award for rolletolkningen sin i dette teaterstykket. Fra 1957 til 1958 hadde hun en hovedrolle i Broadway-teaterstykket Time Remembered og innledet et kort forhold til motspilleren Richard Burton. I 1959 spilte Strasberg hovedrollen i den italienske filmen Kapò, som handlet om en ung jødisk jente som prøver å rømme fra en konsentrasjonsleir. Filmen ble nominert til Oscar for beste fremmedspråklige film i 1960, og Strasberg vant selv prisen for beste skuespillerinne under Filmfestivalen i Mar del Plata. I 1963 ble hun nominert til Golden Globe for rolletolkningen sin i filmen Hemingway's Adventures of a Young Man.
Fra 1960- til 1980-tallet spilt hun gjesteroller i en rekke TV-serier, inkludert The Virginian, The Invaders, Bonanza, The F.B.I., Breaking Point, Burke's Law, The Streets of San Francisco, Night Gallery, McCloud, Alias Smith and Jones, The Big Valley, Remington Steele og The Rockford Files. På begynnelsen av 1960-tallet bodde hun i Italia, der hun ofte ble kalt «La Strasberg». I 1993 var hun jurymedlem under Filmfestivalen i Berlin.Strasberg skrev også to bestselgende memoarer. I selvbiografien Bittersweet, skrev hun om sine turbulente forhold til skuepillerne Richard Burton og Christopher Jones, og hennes datters problemer med en alvorlig hjertefeil. I Marilyn and Me: Sisters, Rivals, Friends skrev hun om forholdet til «surrogatsøsteren» sin, Marilyn Monroe, som var en nær venn av familien Strasberg i mange år. Da hun døde jobbet hun med en tredje bok, Confessions of a New Age Heretic, som handlet om hennes «spiritulle reise» de siste 20 årene.


== Privat ==
I 1965 giftet Strasberg seg med skuespilleren Christopher Jones. Datteren Jennifer ble født et halvt år senere. Strasbergs ekteskap var turbulent og tok slutt i 1968. Strasberg ble diagnostisert med brystkreft mot slutten av 1990-tallet. Kreften var i remisjon, men hun døde uventet av sykdommen 21. januar 1999 i New York.


== Filmografi (utvalg) ==

1955 – Picnic

1973 – Frankenstein

1986 – The Delta Force


== Bibliografi ==
Strasberg, Susan (1980). Bittersweet (engelsk). New York: Putnam. 
Strasberg, Susan (1992). Marilyn and Me: Sisters, Rivals, Friends (engelsk). Doubleday & Co. 


== Priser og nominasjoner ==


== Referanser ==


== Eksterne lenker ==
(en) Susan Strasberg på Internet Movie Database 
(sv) Susan Strasberg i Svensk Filmdatabas 
(da) Susan Strasberg på Filmdatabasen 
(da) Susan Strasberg på Scope 
(fr) Susan Strasberg på Allociné 
(en) Susan Strasberg på AllMovie 
(en) Susan Strasberg hos Turner Classic Movies 
(en) Susan Strasberg hos Rotten Tomatoes 
(en) Susan Strasberg hos The Movie Database 
(en) Susan Strasberg hos Internet Broadway Database 
(en) Susan Strasberg på Internet Broadway Database
(en) Susan Strasberg på Internet Off-Broadway Database
Artikkelen har ingen egenskaper for filmpersondatabaser i Wikidata